CELEX: 62008TN0076
Language: sk
Date: 2008-02-15 00:00:00
Title: Vec T-76/08: Žaloba podaná 15. februára 2008 – E.I. du Pont de Nemours a i./Komisia

9.5.2008   
            
            
               SK
            
            
               Úradný vestník Európskej únie
            
            
               C 116/22
            
         Žaloba podaná 15. februára 2008 – E.I. du Pont de Nemours a i./Komisia
   (Vec T-76/08)
   (2008/C 116/40)
   Jazyk konania: angličtina
   Účastníci konania
   
      Žalobcovia: E.I. du Pont de Nemours and Company (Wilmington, Spojené štáty), DuPont Performance Elastomers LLC (Wilmington, Spojené štáty), DuPont Performance Elastomers SA (Ženeva, Švajčiarsko) (v zastúpení: J. Boyce a A. Lyle-Smythe, solicitors)
   
      Žalovaný: Komisia Európskych spoločenstiev
   Návrhy žalobcov
   
               —
            
            
               zrušiť článok 1 písm. b) rozhodnutia v rozsahu, v akom sa v ňom stanovuje, že E.I. DuPont sa zúčastnil na porušení,
            
         
               —
            
            
               zrušiť článok 2 písm. b) rozhodnutia v rozsahu, v akom sa v ňom stanovuje, že E.I. DuPont je povinný zaplatiť pokutu,
            
         
               —
            
            
               znížiť pokuty uložené žalobcom podľa článku 2 písm. b) rozhodnutia a
            
         
               —
            
            
               zaviazať Komisiu, aby znášala svoje vlastné trovy konania a nahradila trovy konania, ktoré vznikli žalobcom.
            
         Žalobné dôvody a hlavné tvrdenia
   Žalobcovia požadujú čiastočné zrušenie rozhodnutia Komisie K(2007) 5910 v konečnom znení z 5. decembra 2007 (vec COMP/F/38.629 – Chloroprénový kaučuk), ktorým Komisia rozhodla, že žalobcovia spoločne s inými podnikmi tým, že sa zúčastnili na jedinej a určitú dobu trvajúcej dohode a/alebo zosúladenom postupe v odvetví chloroprénového kaučuku, porušili článok 81 ES a článok 53 Dohody o Európskom hospodárskom priestore.
   Na podporu svojej žaloby žalobcovia tvrdia, že Komisia sa dopustila zjavne nesprávneho posúdenia a nesprávneho právneho posúdenia a že svoje rozhodnutie odôvodnila nedostatočne, keďže:
   
               —
            
            
               rozhodla, že žalobca E.I. DuPont je zodpovedný za účasť spoločného podniku DuPont Dow Elastomers v karteli v období nasledujúcom po tom, ako žalobca E.I. DuPont previedol celú svoju činnosť v odvetví kaučuku, vrátane chloroprénového kaučuku, na DuPont Dow Elastomers,
            
         
               —
            
            
               uložila pokutu E.I. DuPont za obdobie pred prevodom jej činností v odvetví kaučuku na DuPont Dow Elastomers, pričom uplynula lehota, ktorú má Komisia na uloženie pokuty,
            
         
               —
            
            
               nepreukázala oprávnený záujem na vydaní rozhodnutia proti E.I. DuPont v prejednávanej veci,
            
         
               —
            
            
               nepreukázala, že Bayer a DuPont Dow Elastomers uzavreli dohodu alebo ujednania týkajúce sa zatvárania tovární,
            
         
               —
            
            
               použila násobiteľ za trvanie 6.5 rovnajúci sa šiestim rokom a šiestym celým mesiacom, pričom účasť DuPont Dow Elastomers trvala iba šesť rokov a jeden celý mesiac,
            
         
               —
            
            
               neudelila žalobcom maximálne možné zníženie zo zhovievavosti vo výške 30 % a
            
         
               —
            
            
               dospela k záveru, že zamestnanec DuPont Dow Elastomers sa zúčastňoval na karteli.